**S KOČE NA KLOPNEM VRHU DO DOMA NA PESKU (1386 m)**

Odhod:       V soboto **17. 11. 2018** ob **8.** uri izpred avtobusne postaje Lenart.

Povratek:    V soboto **17. 11. 2018** do **17.** ure na AP Lenart.

Stroški:       Avtobusni prevoz  **5 €** (*50% cene sofinancira PD Lenart*).

Oprema:

**Obleka:** toplo spodnje perilo, primerne nogavice, dolge pohodniške hlače, jopa ali pulover, jakna, vetrovka, kapa, rokavice iz flisa ali volne, rezervna obleka (spodnje perilo, tanjša jopa ali pulover, dolge pohodniške hlače, nogavice in rokavice) - shranjeno v vrečki saj jo pustimo na avtobusu.

**Obutev:** visoki pohodniški čevlji in rezervni športni čevlji.

**Druga oprema:** nahrbtnik, zaščitna očala in krema za sončenje, vrečka za smeti. DNEVNIK MLADI PLANINEC (kdor ga še nima, ga prejme na avtobusni postaji).

Hrana in pijača:

Času hoje primerna količina malice (sendvič, suho/sveže sadje, oreščki, čokoladne ploščice) in brezalkoholne pijače.

Pohod vodi:    **Žiga Strmšek**             Pomočniki:  Sanja Peklar, Marjetka Breznik in učitelji

Prijava in info.:   **Žiga Strmšek 051 439 356**

Prijave:

Prijavnice oddajte najkasneje do **ponedeljka, 12. 11. 2018,** mentorju/mentorici planinskega krožka!

Opomba:V primeru slabega vremena bo izlet prilagojen razmeram ali odpovedan!

**OPIS IZLETA:**

**Prihod na avtobusno postajo Lenart je od** **7.40 do 7.55.** Ob 8.00 se odpeljemo do koče na Klopnem vrhu (1260 m). Tam si oprtamo nahrbtnike in se podamo na 10 minut oddaljeni Klopni vrh (1340 m). Naprej nas pot vodi vse do Doma na Pesku (1386 m).

Skoraj vsa pot je precej ravna, senčna in mehka ter zelo malo razgledna. Pelje nas skozi **Skrbinsko borovje,** močvirnato barje s šotnim mahom in plazečim borovjem, kjer je pot ponekod speljana po mostnicah. Prekoračimo potoček Černova, levi pritok Oplotnice, malo naprej še drugi potoček, ki priteče iz barja pod **Brvnim vrhom** (1332 m). Po uri hoje se z leve pridruži TV (Pot kurirjev in vezistov) z Osankarice. Kmalu pridemo do gozdne ceste, s katere gremo takoj na desno pot, ki prekorači prvi potoček, se rahlo vzpne in se spusti po gozdnatem pobočju Brvnega vrha do drugega potočka, od koder smo kmalu na **Zgornji brvi,** na regionalni cesti Oplotnica - Pesek - Lovrenc na Pohorju. Tu se priključi tudi pot iz Lovrenca na Pohorju in gozdna cesta s Klopnega vrha. Nadaljujemo po gozdni poti do Doma na Pesku, kjer počakamo na avtobus.

Od Koče na Klopnem vrhu do Koče na Pesku je dobri 2 uri hoje, brez postankov.

**PRIJAVNICA** **na izlet S KOČE NA KLOPNEM VRHU DO DOMA NA PESKU**

Učenec/učenka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred \_\_\_\_\_\_\_, se bo udeležil-a izleta Mladinskega odseka Planinskega društva Lenart.

Morebitne spremembe mi sporočite na telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_ Podpis staršev ali skrbnikov: \_\_\_\_\_\_\_\_\_\_\_\_\_\_\_\_\_\_